Далей болей. У прамым сэнсе гэтага слова. Раніцай 27-га фарумчане выехалі на завод самых вялікіх машын у свеце – БелАЗ. На заводзе, акрамя наведвання вытворчасці і музея, з’явілася магчымасць залезці на гіганцкі самазвал грузапад‘ёмнасцю 450 тон. І тут сур’ёзныя студэнты ў касцюмах і сукенках адчулі сябе дзецьмі на пляцоўцы: пачалі бегаць, залазіць у шыны, паднімацца да кабіны, крычаць адтуль тым, хто стаяў унізе. Ну і хай, калі яшчэ ў жыцці ты адчуеш сябе настолькі маленькім у параўнанні з чымсьці?